Hei alle

Det nærmer seg jul og vi i Oplandenes redaktørforening har god gammel tradisjon med å avvikle eget julemøte, som alltid har vært godt besøkt.

Vi holder tradisjonen vedlike og inviterer også i år til julemøte; denne gang på nye Prøysenhuset i Ringsaker. Det skulle være nesten midt på treet for både opplendinger og hedmarkinger…

**Møtet blir torsdag 10. desember. Kl. 17.30.**

Foreløpig programskisse:

Velkommen

Redaktørrunden: Nye redaktører får anledning til å presentere seg og si litt om sine utfordringer, 5 min. per person. Jeg har fire aviser på blokka: OA, Dølen, Østlendingen og Glåmdalen. Dette kan også bli en int. og aktuell erfaringsutveksling.

Inger Johanne Solli, distriktsredaktør NRK H-O: Hvordan kan avisene i Oppland og Hedmark og NRK samarbeide! Også litt om valgsamarbeidet m.v. 30 min.

Kort om aktiviteter i Oplandenes redaktørforening

Vandring gjennom den nye Prøysen-utstillinga

Ca. kl. 19.00: Julebuffet: Den er beryktet og må oppleves!

Kulturinnslag

Vi har laget et program som jeg håper faller i smak og som dere ser verdien av å delta på.

Jeg håper flest mulig kan komme, og det er naturligvis størst forventninger til dere som holder til nærmest.

Velkommen til en hyggelig og sosial kveld – det føles alltid riktig å møtes for redaktørkollegiet i Oppland og Hedmark innimellom.

Trenger din bekreftelse fortløpende og seinest innen **mandag 7. desember kl. 12.00.**

Med vennlig hilsen for styret

Torbjørn Moen/s/